tomron87/hebrew-wikipedia-sentences-corpus huggingface dataset:
אך על פי שאין בה כמויות גדולות של משאבי טבע, דובאי הפכה לאחת הערים העשירות בעולם.
המגדל הגדול בעולם, הקניון החמישי הגדול בעולם, שדה התעופה הגדול בעולם ומלונות יוקרה בעלי-שם נמצאים בדובאי, והיא עשתה זאת בזכות מסחר בינלאומי, הקלות על עסקים ומיסוי נוח.
ביוני 2022 דווח על 11 מסעדות בדובאי שקיבלו כוכבי מישלן.
בעיר זורם נחל דובאי (خور دبي ) שמחלק אותה לשני חלקים: עיקרו של החלק המזרחי הוא שכונת דיירה (ديرة ), והשכונה המרכזית בחלק המערבי היא בור דובאי (بر دبي ).
דובאי נמצאת באזור בו שורר אקלים מדברי חם (BWh בשיטת קפן).
הקיץ בדובאי חם באופן קיצוני ולח מאוד; הטמפרטורות הממוצעות נעות בין כ-30 מעלות צלזיוס בלילה ללמעלה מ-40 מעלות צלזיוס ביום.
החורף בדובאי חמים יחסית כשהטמפרטורות נעות מאזור 15 מעלות צלזיוס בלילה לאזור 25 מעלות ביום.
ממוצע המשקעים השנתי עומד על 94.3 מילימטרים.
את העיר משרת נמל התעופה הבינלאומי דובאי הנמצא במרחק של כחמישה קילומטרים מהעיר ומשמש כבסיס לחברות אמירטס ופליי דובאי.
הנמל הוא העמוס ביותר בעולם בתנועת נוסעים בינלאומית (נכון ל-2015), השלישי הכי עמוס בתנועת נוסעים בכלל (נכון ל-2015) והשישי הכי עמוס מבחינת תנועת מטען (נכון ל-2015).
כמו כן, במרחק של כ-37 קילומטרים מהעיר נמצא נמל נוסף וקטן יותר, נמל התעופה הבינלאומי אאל מכתום.
בתוך העיר פועלות הרכבת התחתית והחשמלית של דובאי.
בנוסף, פועל מונורייל באי ג'ומיירה באיי התמרים.
בעיר נמצאים מוסדות רבים להשכלה גבוהה בהם האוניברסיטה האמריקנית בדובאי.
בעיר נמצאות חמש קבוצות שמשחקות בליגת העל של איחוד האמירויות הערביות בכדורגל: אל-ואסל, אל-אהלי, א-נאסר, א-שבאב אל-ערבי ודובאי קלאב.
העיר מארחת מדי שנה את אליפות דובאי בטניס שהיא חלק מסבבי ה-ATP וה-WTA.
כמו כן העיר אירחה את גביע העולם ברוגבי שביעיות ב-2009.
בעיר נבנה מסלול המרוצים מידן למרוצי סוסים.
הדוב השחור היפני (שם מדעי: Ursus thibetanus japonicus) הוא תת-מין של הדוב השחור האסייתי, שחי על שלושה איים עיקריים ביפן: הונשו, שיקוקו וקיושו.
ישנם כ-10,000 דובים שחורים ביפן, אבל אוכלוסיות הדובים השחורים היפנים של שיקוקו וקיאושו עלולות להיכחד.
יש מחיר גבוה על איברי דוב שחור יפני בשוק השחור, המאיים על כל אוכלוסיות הדוב ביפן.
זכרי תת-מין זה בדרך כלל קטנים יותר משאר תת-המינים של הדוב שחור אסייתי ויכולים להגיע למשקל של 60–120 ק"ג והנקבות יכולות להגיע למשקל של 40–100 ק"ג.
דובים אלה בדרך כלל אוכלים בעיקר עשבים ועשבי תיבול במהלך האביב.
במהלך הקיץ, הם אוכלים פירות יער ואגוזים כדי להכין את עצמם לתרדמת החורף.
הדוב מסוגל לאכול את פירות היער והאגוזים על ידי טיפוס עצים באמצעות טפריו שתופסים גם את האוכל.
דובים אלה הם אוכלי כל, ואוכלים בעלי חיים וחיות בר אחרות כאשר יש צורך.
כמו דובים אחרים, גם דובים אלה הם קניבלים, ונמצאו ראיות של שברי עצם וטפרים של גור בתוך בטנו של דוב שחור יפני זכר בוגר.
הדובים חיים על שלושה איים יפניים: הונשו, שיקוקו וקיושו.
הם יכולים להימצא באזור השלג גבוה בצפון מזרח או באזור השלג הנמוך בדרום מערב.
עם זאת, ישנם דובים שחורים יפנים בגבהים גבוהים של יותר מ-3,000 מטרים כמו באזור אלפיני.
עם זאת, דובים שחורים יפנים נוטים לחיות באזורים שבהם יש שפע של עשבים, ועצים עם פירות יער, כדי להקל על חיפוש המזון, ולשם גיוון בתזונה שלהם.
היערות מסתמכים על הדובים השחורים היפנים כשיטה מצוינת עבור הפצת הזרעים שלהם.
הדובים יצרכו את הזרעים ויעברו מרחק של יותר מ-40% ממרחק של 500 מטר מהעץ ההורה.
יש להם את הפוטנציאל להפיץ זרעים על פני שטחים עצומים, והם עוזרים להפיץ את זרעי הצמח ברחבי האזור.
בסתיו, לדובים זכרים יש שיעור פיזור גדול יותר של זרעים באזורי פיזור גדולים יותר מאשר נקבות.
יש השפעה עצומה על אוכלוסיית הדובים השחורים ביפן עקב התערבות אנושית.
הרס בית גידול כמו כפרים שמתפתחים הוא בעיה עבור דובים אלה.
גם ציד בלתי חוקי הוא בעיה גדולה.
ניתן למכור איברי דובים בשוק השחור במחיר גבוה, מה שהופך אותם לרצויים מאוד על ידי ציידים.
אנשים הורגים הרבה דובים אלה, ומפחיתים את מספרם בצורה דרסטית.
בגלל הציד הבלתי חוקי והרס בתי הגידול בא להכרה כי הדוב השחור היפני נמצא בסכנת הכחדה והוא עשוי להיעלם ב-100 השנים הבאות בקצב שבו הם נמצאים כרגע בירידה.
דוב השחור היידה גוואי (שם מדעי: Ursus americanus carlottae) הוא תת-מין מורפולגי מובחן של דוב שחור אמריקני.
ההבדלים המורפולוגיים המשמעותיים ביותר הם גודל הדוב, הגולגולת המסיבית, והשיניים טוחנות הגדולות.
תת-מין זה אנדמי להיידה גוואי (קנדה), ונחשב כמין בעל השפעה גדולה על סביבתו ביחס לשטח, בשל אוכלוסיית הדובים ביערות הסובבים את היידה גוואי.
הדוב השחור של ניופאונדלנד (שם מדעי: Ursus americanus hamiltoni) הוא תת-מין מורפולגי מובחן של הדוב השחור האמריקני.
דוב שחור ניופאונדלנד אנדמי לאי ניופאונדלנד שבאוקיינוס האטלנטי, והוא בדרך כלל גדול יותר מהדובים השחורים האמריקניים שחיים ביבשת.
כמו כן, תרדמת החורף של דוב שחור ניופאונדלנד היא בין הארוכות ביותר מבין הדובים החיים באמריקה הצפונית.
דובאן אסטבן ספאטה בנגרו (בספרדית: Duván Esteban Zapata Banguero; נולד ב-1 באפריל 1991) הוא כדורגלן קולומביאני, המשחק בעמדת החלוץ בקבוצת טורינו מסרייה א'.
ערך את הופעת הבכורה שלו באמריקה קאלי ב-18 במאי 2008 וכבש גול בהפסד 2–3 לבויאקה צ'יקו, ומהר מאוד הפך לשחקן הרכב בקבוצה.
את השלושער הראשון שלו כבש בטורניר האפרטורה של 2011 בניצחון 2–3 על דפורטיבו פריירה.
לאחר המונדיאליטו ב-2011, יצא אל מחוץ למולדתו בפעם הראשונה והצטרף לקבוצה הארגנטינאית, אסטודיאנטס לה פלאטה.
את עונת 2012 סיים עם 5 שערים ב-11 משחקים, מה שהביא את ראשי המועדון לרכוש 50% מכרטיסו.
ספאטה המשיך להבקיע עבור אסטודיאנטס, צמד בשמינית גמר הגביע כולל שער ניצחון בפנדל בדקה ה-92. לקראת עונת 2013/14 היה נראה שיעבור לשחק אצל קווינס פארק ריינג'רס תמורת 6.4 מיליון ליש"ט אחרי שגם השיג אשרת עבודה, אך המאמן הארי רדנאפ ביקש להפסיק את המשא ומתן.
במקביל, נפלו ניסיונות חתימה גם בבנפיקה ובליון.
באוגוסט 2013 נרכש על ידי נאפולי תמורת 10 מיליון דולר וחתם לחמש שנים.
את הבכורה ערך במחזור השישי מול גנואה כששיחק 60 דקות.
את שער הבכורה שלו בקבוצה כבר במחזור השלישי בשלב הבתים של ליגת האלופות בניצחון 1–2 על מרסיי.
אף על פי שנחשב לאחת הרכישות הבולטות של נאפולי, הוא לא נלקח בחשבון יותר מדי על ידי המאמן רפאל בניטס, גם בגלל גילו וחוסר ניסיונו, אבל כן זכה לשבחים בדקות המעטות ששיחק.
את שערו השני כבש במסגרת הליגה האירופאית בתיקו 2-2 מול פורטו, אף על פי שלבסוף נאפולי הפסידה 2–3 בסיכום.
במחזור ה-30 הוא פתח שוב בהרכב, לראשונה בשנת 2014 במשחק מול קטניה וכבש צמד בניצחון 2–4. סיים את עונת הבכורה שלו עם שבעה שערים ב-22 משחקים בכל המסגרות.
את העונה השנייה הוא פתח עם זכייה בסופר קופה איטליה.
למרות זאת, לא שותף הרבה בהרכב הפותח, אלא בעיקר כמחליפו של גונסאלו היגוואין, שהיה החלוץ הראשי בסגל.
הוא סיים את העונה השנייה בנאפולי עם 8 שערים ב-31 משחקים בכל המסגרות.
באוגוסט 2015 הושאל לאודינזה לשתי עונות.
ערך את הבכורה במסגרת קופה איטליה כאשר נכנס בדקה ה-71 במשחק מול נוברה ובישל את השער האחרון בניצחון 1–3. ב-27 בספטמבר, לאחר שכבש שער במשחק שלישי ברציפות, סבל מפציעה שהרחיקה אותו למשך ארבעה חודשים מהמגרשים.
ב-8 במאי, במסגרת המחזור ה-37, כבש את השער בתיקו 1-1 מול אטאלנטה שהבטיח עונה נוספת לאודינזה בסרייה א'.
בסך הכל כבש שמונה שערים ב-26 הופעות בכל המסגרות.
את השער הראשון שלו לעונת 17–2016 כבש ב-18 בספטמבר בהפסד קבוצתו 1–2 לקייבו ורונה.
ב-5 במרץ כבש את השער של קבוצתו מול יובנטוס בתיקו 1-1. בסך הכל שותף ספאטה ב-39 הופעות בעונתו השנייה בכל המסגרות שבהן כבש 11 שערים.
(10 בליגה ועוד אחד בגביע).
ב-31 באוגוסט הושאל לסמפדוריה עם סעיף רכישת חובה על סך 22 מיליון יורו.
כבש את שערו הראשון ב-17 בספטמבר מול טורינו בתיקו 2-2. ב-28 בינואר כבש את שער הניצחון מול רומא בסטאדיו אולימפיקו.
ב-3 באפריל כבש את אחד משני השערים בניצחון על אטאלנטה 1-2. בסך הכל כבש 11 שערים ב-31 משחקים בקבוצה.
ב-12 ביולי הוכרז כשחקנה החדש של אטאלנטה.
הוא עבר בהשאלה תמורת 14 מיליון יורו אך החל הצורה איטית את השנה וכבש רק שישה שערים בכל המסגרות בשלושת החודשים הראשונים.
את שער הבכורה כבש ב-9 באוגוסט במסגרת הליגה האירופית בניצחון 1–4 על הפועל חיפה.
את שער הבכורה בסרייה א' כבש ב-4 בנובמבר בניצחון 1–2 על בולוניה והוכתר כאיש המשחק.
ב-8 בדצמבר כבש את השלושער הראשון שלו בניצחון 1–3 על אודינזה.
ב-20 בינואר 2019 כבש לראשונה בקריירה שלו ארבעה שערים במשחק אחד.
זה קרה בניצחון 0–5 על פרוזינונה כשספאטה משתווה לכריסטיאנו רונאלדו בראשות טבלת הכובשים המצטיינים.
ב-30 בינואר כבש צמד בניצחון על יובנטוס וגרם להדחתה מהגביע האיטלקי.
ב-31 במרץ כבש עוד צמד בניצחון על פארמה.
בסך הכל כבש דובאן 28 שערים ב-48 משחקים בכל המסגרות.
בינואר 2020 מימשה אטאלנטה את אופציית הרכישה שלו תמורת 12 מיליון יורו.
ב-1 בספטמבר 2023 הושאל לטורינו מהסרייה א'.
דובאן לא היה חלק מהנבחרת הצעירה ששיחקה במסגרת הסודאמריקנו 2011, אבל זומן לטורניר ההכנה שבו זכתה קולומביה לקראת המונדיאליטו, שקולומביה אירחה.
הוא כבש את שער השוויון בגמר מול צרפת ובדו-קרב הפנדלים ניצחה קולומביה.
במונדיאליטו עצמו שנערך בקולומביה 2011, שיחק ספאטה שלושה משחקים וכבש שער אחד, בהפסד 1–3 למקסיקו ברבע הגמר.
ב-17 במרץ 2017 זומן לראשונה לנבחרת הבוגרת שהתכוננה למשחקי מוקדמות מונדיאל 2018 מול ו.
ערך את הופכת הבכורה ב-23 במרץ מול הבוליביאנים, כאשר החליף את מתאוס אוריבה ב-27 הדקות האחרונות.
ב-10 באוקטובר 2017 פתח לראשונה בהרכב, במשחק האחרון והקובע במוקדמות מול בלימה.
הוא שיחק 73 דקות והיה בין המצטיינים בתיקו 1-1, לפני שהוחלף על ידי וילמר באריוס.
התיקו הבטיח לקולומביה את ההעפלה למונדיאל 2018. ב-14 במאי זומן לסגל הרחב של הנבחרת לפני המונדיאל, אבל לבסוף לא עבר את הניפוי הסופי ולא נסע לגביע העולם ברוסיה.
אליפות עם אמריקה קאלי (2008)
קופה איטליה עם נאפולי (2014)
סופר קופה עם נאפולי (2014)
דובאי מירקל גרדן הוא גן הפרחים הגדול בעולם, הנמצא בדובאי שבאיחוד האמירויות הערביות.
הגן נמצא במדבר והוא הוקם במסגרת הסכם של חברת דובאילנד לנדל"ן עם חברת גינון וחקלאות חקלאית בראשות איש העסקים הירדני עבד אל נאצר ראחל.
הגן נפתח בשנת 2013 והוא משתרע על פני 780,000 מ"ר, והוא מכיל מעל 50 מיליון פרחים וכ-250 מיליון צמחים.
הפרחים מופיעים בתצוגות שונות החל מערוגות פרחים ועד לקשתות בצורת לב וטירות מעוטרות.
התערוכות בגן מתחלפות מדי עונה.
ההשקיה בגן נעשית בשעות הלילה בהן הגן סגור באמצעות טפטפות שנמצאות במערכת תת-קרקעית, העושות שימוש בכמות ממוצעת של 757,082 ליטר מים אפורים ליום.
המים הם המים האפורים של העיר דובאי, והגן עושה להם תהליך טיהור שהופך אותם למים נקיים ברמה גבוהה במיוחד.
חלק מהגן הוא גן פרפרים מקורה שנפתח בשנת 2015 ובו 15,000 פרפרים מ-26 מינים.
הגן סגור בחודשי הקיץ בשל החום הרב השורר באזור.
הגן מהווה שיא גינס של הגן האנכי הגבוה בעולם.
דובה (בהונגרית: Doba) הוא כפר במחוז וספרם שבמרכז הונגריה.
כמו כפרים רבים באירופה גם בדובה מספר התושבים נמצא בירידה.
בדובה חיו יהודים בתקופות זמן שונות:
דובאילנד הוא מתחם בילוי שנבנה בעיר דובאי שבאיחוד האמירויות הערביות.
המתחם בבעלות חברת טטוור, השייכת לדובאי אחזקות .
נכון להיום ישנם כ-22 מתחמים בהקמה.
בסיום העבודות, צפוי דובאילנד להיות אוסף פארקי השעשועים הגדול בעולם וגודלו יהיה כפול מגודל הדיסניוורלד שבאורלנדו, ארצות הברית.
עם זאת, אף אחד מהפארקים בדובאילנד לא יהיה גדול בעצמו מממלכת החיות של דיסני, שנכון למאי 2021 מחזיק בתואר פארק השעשועים הגדול בעולם.
פרויקט "דובאילנד" נחשף לראשונה באוקטובר 2003. בהכרזה על הקמתו של הפרויקט פורסם כי דובאילנד ישתרע על שטח של כ-278 קילומטרים ויכיל כ-45 מתחמים ראשיים ועוד כ-200 מתחמים משניים.
בחשיפה נודע כי ההשקעה בפרויקט מוערכת בכ-64.3 מיליארד דולרים.
עם זאת בעקבות המשבר הכלכלי העולמי של 2008, הוחלט באותה שנה להקפיא את הפרויקט ולהורידו מהפרק.
רק באמצע 2013 חודשו העבודות להקמת דובאילנד.
דובאילנד מחלוקת לשישה אזורים (עולמות): עולם אטרקציות והחוויות, עולם ספורט, עולם תיירות אקולוגית, עולם פנאי ונופש, עולם קמעונאות ובידור ועולם "מרכז העיר".
דרימוורקס הכריזה על תוכניותיה בינואר 2008 להקים פארק שעשועים במתחם דובאילנד.
חודשיים לאחר מכן, במרץ 2008 הכריזה טטוור על כך שלסיקס פלאגס יש כוונה לבנות פארק שעשועים ומים של החברה במתחם שיקרא "סיקס פלאגס דובאילנד" אך בסופו של דבר התברר כי תוכנית זו לא תצא לפועל.
במאי 2008 הוכרז על תוכנית להקמת פארק שעשועים ראשון מסוגו שיעסוק בגיבורי מארוול ויכלול כ-17 אטרקציות ומעל 40 סניפים של חנויות מזון ומשקאות.
עוד באותו החודש פורסם כי צפוי לקום במתחם לגולנד בגודל של כ-278,00 מ"ר ובעלות של כ-912 מיליון דולרים.
בשלב בו קבוצת דובאי נכסים השתלטה על חברת טטוור שאחראית על הפארק.
נודע כי החברות סיקס פלאגס ודרימוורקס איבדו עניין והחליטו לא להשקיע בפרויקט.
ב-2013 נפתח במתחם ה"דובאי מירקל גרדן" שהוא גן הפרחים הגדול בעולם.
דובאי מירקל גרדן משתרע על פני 780,000 מ"ר והוא מכיל מעל 50 מיליון פרחים וכ-250 מיליון צמחים.
דוב (ברנרד) שפירא היה יהודי אורתודוקסי ואחד מהרופאים האנדרולוגים הראשונים ב.
שפירא נולד בשנת 1885 בדווינסק שבלטביה למשפחה יהודית אורתודוקסית.
הוא למד בישיבת כנסת ישראל בקובנה, ונחשב תלמיד חכם ועילוי וספג את האידיאלים של תורת המוסר, אידיאלים שהשפיעו עליו כל חייו.
הרב יוסף רוזין - "הרוגוצ'ובר" תמך ברצונו של שפירא ללמוד רפואה ואף שכנע את הוריו לאפשר זאת ולסמוך עליו שישמור על המצוות וערכי היהדות.
לאחר שהות קצרה בפרנקפורט הוא רכש בכוחות עצמו את הידע הכללי הדרוש כדי להתקבל ללימודי רפואה באוניברסיטת ציריך, שם למד בין השנים 1913–1919. עבודת הדוקטורט שלו באוניברסיטת ציריך ב-1920 הייתה בנושא יחסים בין אריתמה נודולרית ושחפת.
הוא עבר התמחות של שנה במחלקה לרפואת עור בברסלאו, שלזיה, ושנתיים בהכשרה ברפואת עור באוניברסיטת ברסלאו תחת יוזף יאדאסון Jadassohn, רופא עור גרמני ידוע.
בתום הכשרתו עבר ד"ר שפירא לברלין והתמנה למנהל-משותף ב של מגנוס הירשפלד.
בתחילה טיפל במחלות המועברות במגע מיני, ובהמשך בסוגיות של התפתחות מינית גברית (למשל אשכים טמירים) והפרעות בתפקוד המיני כולל אימפוטנציה ושפיכה מוקדמת.
הוא היה הראשון שתיאר את ההשפעה ההורמונלית של בלוטת יותרת המוח על אשכים טמירים, טיפול הורמונלי שהוא הבסיס לטיפול המודרני באשך טמיר.
עם עליית היטלר לשלטון בינואר 1933, המכון לסקסולוגיה נפרץ ונבזז ולאחר מכן נסגר על ידי הנאצים.
בהיותם אזרחים שווייצרים, ד"ר שפירא החליט לעבור עם משפחתו לציריך, שם הקים מרפאה פרטית שכללה טיפול בזוגות עם בעיות פוריות בגישות רפואיות ופסיכותרפיות כאחד.
באותה תקופה ייסד את הסניף השווייצרי של תנועת המזרחי, תנועה ציונית דתית (גברת מרגרט רופין, המטפלת של ילדיו של ד"ר שפירא הייתה אחותו של ארתור רופין, שהיה מנהיג ציוני וכלכלן ידוע שעלה לישראל ב-1908).
ד"ר שפירא ומשפחתו עזבו את אירופה ב-1940 והיגרו לניו יורק, ארצות הברית.
עם הגיעו לארצות הברית היה עליו לחזור על בחינות ההסמכה לרפואה.
לאחר זמן הצליח לבסס קריירה חדשה כאנדרולוג.
עיסוקו שגשג בין היתר בקהילה היהודית היות שסמכו עליו לטפל בחולים יהודים על פי ההלכה.
בשנת 1951 ד"ר שפירא ואשתו עלו לישראל וגרו בירושלים, שם עבד בבתי החולים הדסה ושערי צדק ובנוסף ניהל גם מרפאה פרטית.
ד"ר שפירא היה מקור להתייעצות בשאלות של אתיקה רפואית והלכה (המשפט העברי).
ד"ר שפירא נפטר ב-31 בדצמבר 1966 בירושלים, נקבר בהר המנוחות ועל מצבתו נכתב: 'הוא נותר תלמיד סלבודקה כל ימי חייו'.
שפירא התחתן עם תהילה לבית פויכטוונגר בשנת 1922. נולדו להם ארבעה ילדים בברלין – נעמי, חנה, רפאל, ורות.
בשנת 1970 בנו רפאל ומשפחתו עלו לישראל ומשפחות ילדיהם ונכדיהם גרים בישראל עד היום.
בדובאי אינטרנט סיטי, הוקמו 25 בנייני משרדים, בעלי למעלה מחצי מיליון מטרים רבועים של שטחי משרדים ומסחר, שבהם התבססו נכון לשנת 2019, למעלה מ-1,600 חברות, המעסיקות למעלה מ-5,500 עובדים.
החוקים הכלכליים של DIC מעניקים לחברות שהתבססו בפארק, מספר הטבות: להמשיך להחזיק בבעלות מלאה בחברות, חופש מיסוי ומכס, המובטחים בחוק לתקופה של 50 שנה.
מודל פעולה הכולל 100% בעלות זרה, בדומה לאלו הרווחים באזורים כלכליים ייעודיים אחרים באיחוד האמירויות הערביות.
פארק DIC ממוקם בסמוך לאשכולות תעשייתיים אחרים כגון דובאי מדיה סיטי והפארק האקדמי של דובאי Dubai Knowledge Park.
דובאי אינטרנט סיטי, חברת בת של דובאי אחזקות מקבוצת TECOM השקעות.
נוסדה באוקטובר 1999 לאחר הכרזתו של אמיר דובאי מוחמד בן ראשד אאל מכתום, על הקמת פארק הטכנולוגיות מבוססות האינטרנט כאזור סחר חופשי.
הפארק פתח את שעריו באוקטובר 2000.
דובאי אינטרנט סיטי נמצאת כ-25 קילומטרים דרומית למרכז העיר דובאי, על הכביש המהיר E11, דרך שייח' זאיד שבין דובאי לאבו דאבי.
פארק DIC ממוקם בסמוך למרינה של דובאי, מגדלי חוף ג'ומיירה ביץ' רזידנס וסמוך לפאלם ג'ומיירה , אזורים אלה הפכו במהירות לשלושה מאזורי המגורים האקסקלוסיביים והיקרים ביותר של דובאי.
פארק DIC נמצא במרחק פחות מ-1 קילומטר מחוף הים ולידו נמצאים מספר מלונות חמישה כוכבים.
תחנת המטרו הקרובה ביותר נמצאת בפארק עצמו על הכביש המהיר, שייח זאיד ונקראת תחנת דובאי אינטרנט סיטי שעל הקו האדום של המטרו של דובאי.
דובאי אינטרנט סיטי זכתה בתואר האזור הסחר הטוב ביותר במזרח התיכון בשנים 2006–2007, מטעם המגזין FDI.
דובדבנים מיובשים הם סוג של פירות יבשים.
הם מורכבים מדובדבנים שעברו תהליך ייבוש.
שיטה אחת לייצור תעשייתי של דובדבנים מיובשים כוללת טבילתם תחילה בתמיסה רותחת של 2-0.5% נתרן פחמתי (NaCO 3) למשך עד 20 שניות, ולאחר מכן שטיפה במים קרירים; זה יוצר סדקים קטנים בעור (קליפת) הדובדבן ומזרז את תהליך הייבוש.
כמה חומרים אפשריים אחרים לתמיסת הטבילה כוללים אתיל אולאט (Ethyl oleate) ואלכוהול אולייל.
הוספת אלקליות כמו אשלגן קרבונט (K 2 CO 3) לטבילה כזו לא הוכחה כבעלת השפעה חיובית על זמן הייבוש.
תוצאות כאלה כבר הוכחו במחקר מדעי בשנות ה-40. דובדבנים מיובשים עשויים להיות מיוצרים גם על ידי ייבוש בהקפאה או ייבוש באוויר.
לאחר ייבוש, יש להם בדרך כלל תכולת לחות של כ-25%.
הוספת גופרית דו-חמצנית (SO 2) עשויה לעזור לשפר את שימור הצבע והטעם לאורך תקופות אחסון ארוכות.
זנים מתוקים המומלצים לייבוש כוללים למברט, רויאל אן, נפוליאון, ואן או בינג; זני טארט המומלצים לייבוש כוללים את Early Richmond או Large Montmorency.
הניסויים המתועדים הראשונים בניסיון לייבש דובדבנים חמוצים מונמורנסי בוצעו בסוף שנות ה-70 על ידי פרופסורים אוניברסיטת המדינה של יוטה.
לאחר ייבוש הדובדבנים, גלגלו אותם בסוכר ולאחר מכן נדגמו כ"דובדבני שלג".
אנשי "אומת העורב" (Crow Nation) במונטנה משתמשים לעיתים קרובות בדובדבנים מיובשים טחונים דק בייצור פמיקאן.
עוד בימי קדם, פליניוס הזקן זיהה שלדובדבנים מיובשים יש השפעה משתנת.
הוא הזכיר אותם בקצרה בתיאורו על צמחי מרפא שנמצאו בספרים XX-XXVII של תולדות הטבע.
דובגה (באזרית: Dovğа) הוא מרק קר העשוי מיוגורט ועשבי תיבול הנפוץ באזרבייג'ן ואיראן.
המאכל מורכב מיוגורט, כוסברה, שמיר, נענע, תרד, אורז וחומוס שאותם מבשלים יחד ולאחר מכן מצננים.
למאכל מספר גרסאות ומלבד הגרסה הבסיסית, קיימת גם גרסה איראנית בשם אבדוג (Abdug).
נהוג לאכול את הדובגה כמטבל ולהגישו קר או חם בהתאם לעונה ולאזור.
דובדבן בינג הוא זן של דובדבן הבר או המתוק (Prunus avium) שמקורו באזור הפסיפיק נורת' וסט, במילווקי, אורגון, שבארצות הברית.
הבינג נותר זן מרכזי באורגון, וושינגטון, קליפורניה, ויסקונסין וקולומביה הבריטית.
זהו הזן המגודל ביותר של דובדבן מתוק בארצות הברית.
הזן נגזר מההכלאה ב"האבקה פתוחה" (מתייחסת למגוון מושגים בהקשר של רביית צמחים.
באופן כללי, המונח מתייחס לצמחים המואבקים באופן טבעי על ידי ציפורים, חרקים, רוח או ידי אדם) בין "הדובדבן השחור הרפובליקאי" לבין רויאל אן (הידוע גם בשם נפוליאון) (בשנת 1875 על ידי הורטיקולטורה אורגון סת' לולינג ומנהל החווה חקלאית הסיני שלו ממנצ'וריה אה בינג, שעל שמו נקרא הזן.
לפי הדיווחים, אה בינג נולד בסין והיגר לארצות הברית בערך ב-1855. הוא עבד כמנהל עבודה במטעי הפירות של משפחת לולינג במילווקי במשך כ-35 שנים, פיקח על עובדים אחרים וטיפל בעצים.
הוא חזר לסין ב-1889 לביקור.
בשל ההגבלות של חוק הדרת הסינים משנת 1882 הוא מעולם לא חזר לארצות הברית.
מקורות חלוקים בשאלה האם אה בינג היה אחראי לפיתוח הזן, או שהוא פותח על ידי לולינג ונקרא לכבודו של בינג בשל שירותו הארוך כמנהל עבודה בפרדס.
דובדבני בינג משמשים כמעט אך ורק לשוק הפירות הטריים.
הזן בינג הם דובדבנים גדולים, כהים ומוצקים שעומדים היטב במשלוח, אך ייפתחו (יתפוצצו) אם ייחשפו לגשם בסמוך לקטיף.
אקלים יבש-קיצי נדרש לקטיף של דובדבן הבינג, מה שהופך אותם למתאימים במיוחד לאקלים של צפון מערב האוקיינוס השקט וקליפורניה.
דובדבני בינג עשירים בנוגדי חמצון.
מחקר של מחלקת החקלאות של ארצות הברית מצביע על כך שדובדבני בינג טריים עשויים לעזור לסובלים מדלקת פרקים וגאוט.
עם זאת, מנהל המזון והתרופות האמריקאי מזהיר, כי טענות אלו עדיין לא הוכחו.
מועדון כדורסל דובאי היא קבוצת כדורסל אמירותית מדובאי המשחקת ביורוליג.
שמועות על הצטרפות של קבוצה מדובאי ליורוליג החלו כבר ב-2022, וב-19 במרץ 2024 הכריזה הליגה האדריאטית שהקבוצה תוקם ותצטרף לליגה לשלוש שנים, החל מעונת .
לפי הדיווחים קבוצות הליגה מקבלות 2.5 מיליון אירו מדי שנה מדובאי, שגם משלמת את כל הוצאות הנסיעה.
ב-20 ביוני 2024 מונה יוריצה גולמאץ למאמן הקבוצה, וב-12 ביולי הפך נייט מייסון לשחקן הראשון שחותם בקבוצה.
הקבוצה תשחק בקוקה קולה ארנה בעל 17,000 המקומות בעיר.
סגל הקבוצה לעונתה הראשונה כלל בין היתר את קלמן פרפליץ', ששימש כקפטן, ג'אקורי ויליאמס, לאון רדושביץ' ודאוויס ברטאנס.
ב-22 בספטמבר 2024 ערכה הקבוצה את משחקה הרשמי הראשון אי פעם וגברה 86–84 על הכוכב האדום בלגרד.
את עונתה הראשונה בליגה האדריאטית סיימה הקבוצה במקום השלישי עם מאזן 25–5, ולאחר ניצחון 2–1 בסדרת רבע גמר הפלייאוף על צדביטה אולימפיה היא הודחה על ידי פרטיזן בלגרד בחצי הגמר בתוצאה 1–2.
ב-19 ביוני 2025 הוכרז כי דובאי תשחק החל מעונת ביורוליג, המפעל הבכיר במבנה ליגות הכדורסל באירופה, לאחר שקיבלה רישיון לחמש עונות מחברת יורוליג בסקטבול.
דוֹבּוֹש (Dobos torta) היא עוגת שכבות מהמטבח ההונגרי.
היא מורכבת משכבות של עוגת ספוג (דומה ל-genoise ול"פנדישפאן") וקרם שאליו נוספו טעמים שונים כגון קפה, פירות וכדומה.
במתכון ההונגרי הקלאסי משתמשים בקרם חמאה (חמאה מוקצפת עם סוכר וביצים).
העוגה נושאת את שמו של השף ההונגרי המפורסם יוז'ף דובוש, שהמציא אותה בשנת 1884 והציג אותה בתערוכה הלאומית השנתית של הונגריה בבודפשט בשנת 1885. פרנץ יוזף, מלך הונגריה ואשתו המלכה אליזבת היו בין הלקוחות הראשונים שטעמו ואהבו אותה.
בשנת 1906 גילה דובוש לחבריו לאיגוד הקונדיטורים את סוד המתכון.
בישראל הייתה עוגת הדובוש למאכל פופולרי הודות לעלייה הגדולה של יהודי הונגריה בעיקר בשנות ה-30. בבתי קפה רבים שנוסדו באותן השנים בידי עולי הונגריה כיכבה העוגה, כשאחד מהבולטים בהם היה "קפה ניצה" ברחוב הרצל 2 בחיפה.
העוגה מצופה בשכבה דקה של קרם, ומעליו לרוב זיגוג שוקולד.
במתכון הקלאסי הדובוש היה מעוטר במלבני קרמל ("קרמל-גלזור") קשים שהיו מסודרים מעליו לרוחב באלכסון בצורת רעפים הנתמכים ברוזטות קטנות של קרם.
הקרמל היה נמרח בעזרת פלטה משומנת על גבי מלבן של רולדה, ואז נחתך בעזרת סכין משומנת במהירות למלבנים קטנים, לפני שהוא התקשה.
שיטה אחרת הייתה חריצת מלבן הקרמל לרוחב בעזרת הסכין המשומנת למלבנים (על מנת לאפשר את חיתוך העוגה), והנחתו בשלמות מעל גבי הדובוש.
במקרים אחרים חותכים את עוגת הדובוש באלכסון לשני חצאי פירמידה, ומדביקים את שני החצאים זה לזה בעזרת קרם תוך יצירת פירמידה גבוהה, שנמרחת בקרם ומצופה ביריעת מרציפן.
דובוני אכפת לי הוא זיכיון מדיה שבבעלות חברת "Those Characters from Cleveland", חברת בת של חברת כרטיסי הברכה "American Greetings".
המוצר המקורי בזיכיון היה סט כרטיסי ברכה ששווקו על ידי חברת כרטיסי הברכה האמריקאית "American Greetings" בשנת 1981, בהם מופיעים דובים בצבעים שונים אשר לכל אחד מהם סמל ייחודי על בטנו המייצג את אישיותו.
העיצוב המקורי עבור כרטיסי הברכה נוצר בידי האמנית האמריקנית אלנה קוצ'אריק.
בעקבות הצלחת הכרטיסים, בשנת 1983 החלה חברת Kenner לייצר דובי צעצוע אשר הסתמכו על העיצוב המקורי של הדובים בכרטיסי הברכה.
בהמשך הופקה סדרת אנימציה של דובוני אכפת לי אשר שודרה בארצות הברית בסינדיקציה בין השנים 1985 ו-1988. בעקבות הצלחת הסדרה נוצרו שלושה סרטי דובוני אכפת לי אשר הוקרנו בשנים 1985, 1986 ו-1987.
בשנת 2002, דמויות הדובים הושקו בעיצוב מחודש יחד עם מוצרים נלווים חדשים.
קו הצעצועים החדשים היו בעלי תכונות מתקדמות כגון הדלקת אור בבטן כתוצאה ממגע ודובים זוהרים בחושך.
בנוסף לכך בשנים 2004 ו-2005 יצאו שני סרטי אנימציה ממוחשבת של דובוני אכפת לי.
בשנת 2007 דמויות הדובים שוב עוצבו מחדש.
במהלך שנת 2007 ביום השנה ה-25 של קו הצעצועים, יצא סרט נוסף באנימציה ממוחשבת של דובוני אכפת לי.
הזיכיון מתמקד בעיקר בדמויותיהם של דובוני אכפת לי ובדמויות הדודנים שלהם אשר פותחו בשלבים מאוחרים יותר.
גם הדובונים וגם הדודנים גרים בין העננים בארץ אכפתיה, אשר מכילה את "קר-א-לוט" (ביתם של הדובים) ואת יער הרגשות (ביתם של הדודנים).
לכל דוב תכונה ייחודית לו שמוצגת על בטנו באמצעות סמל.
בסדרה ה"חדשה" מ-2007 מופיעות הדמויות:
דוב שמחה (Funshine Bear) - אוהב לשחק ולספר בדיחות, אך לפעמים שוכח שיש רגעים בחיים בהם צריכים להיות רציניים.
צבעו הוא צהוב בהיר והסמל שעל בטנו הוא שמש מחייכת.
חייכנית (Cheer Bear) - דובה שמחה ועליזה אשר משמחת ומעודדת את כולם.
צבעה הוא ורוד בהיר והסמל שעל בטנה הוא קשת.
דוב קוטר (Grumpy Bear) - בעל נטייה לקטר, לכעוס ולהמציא המצאות.
צבעו הוא סגול חזק והסמל שעל בטנו הוא ענן עם גשם של לבבות.
שיתופית (Share Bear) - מסייעת לאנשים ללמוד לחלוק את רכושם עם אחרים.
צבעה הוא ארגמן והסמל שעל בטנה הוא שתי סוכריות לב על מקל מוצלבות.
בסדרה משנות ה-80 נקראה בעברית "דב כיף".
דוב לב טוב (Tenderheart Bear) - עוזר לכולם להביע את תחושותיהם ולהיות אכפתיים.
צבעו הוא חום והסמל שעל בטנו הוא לב גדול ואדום.
דובי גליץ' (Bear waves inches) - כל פעם שהוא נופל או עושה טעות הוא אומר "גליצ'י".
צבעו הוא ירוק בהיר והסמל שעל בטנו הוא תלתן בעל ארבעה עלים ("מזל טוב").
בסדרה משנות ה-80 נקרא בעברית "דוב מזל טוב".
דוב לילה טוב (Bedtime Bear) - דוב ישנוני.
עוזר לכולם לישון היטב בלילות ולחלום חלומות נעימים.
צבעו הוא כחול בהיר והסמל שעל בטנו הוא ירח כחול עם כוכב צהוב.
מספר נבלים שונים מנסים בסדרות ובסרטים לסכל את משימותיהם של הדובונים כי מטרתם היא למצוא את מחבוא ארץ אכפתיה ולקחת את סמלי הבטן של הדובונים.
במהלך העונה הראשונה של הסדרה המקורית משנות השמונים היה זה פרופסור לב קר הרשע ועוזרו לב שפל ובעונה השנייה של אותה הסדרה הנבל הראשי היה "חסר לב" ועוזריו ספחת וצרחת.
בסדרה החדשה משנת 2007, המשודרת כיום בישראל בערוץ הופ, נלחמים דובוני אכפת לי בנבל בשם דוב זדון ועוזריו הרובוטים אשר מנסים להשמיד את ממלכת אכפתיה.
דובוני אכפת לי – הסדרה המקורית (שודרה במקור בשנים 1985–1988).
מהדובים באהבה (יצא לאקרנים בשנת 1985) - הסרט המקורי.
דובוני אכפת לי: דור חדש (יצא לאקרנים בשנת 1986) - סרט המשך
דובוני אכפת לי בארץ הפלאות (יצא לאקרנים בשנת 1987) - סרט המשך
דובוני אכפת לי: המסע לארץ הצחוק (יצא לאקרנים בשנת 2004) - סרט באנימציה ממוחשבת.
דובוני אכפת לי: המשאלה הגדולה (יצא לאקרנים בשנת 2005) - סרט המשך, גם הוא באנימציה ממוחשבת.
דובוני אכפת לי: הרפתקה בפארק השעשועים (יצא לאקרנים בשנת 2007) - סרט המשך, גם הוא באנימציה ממוחשבת.
דובוני אכפת לי – הסדרה החדשה (שודרה במקור בשנים 2007–2008) - עוסקת בדמויות כשהן בנות 8
דובוני אכפת לי: המסע אל עיר הכוכבים (יצא לאקרנים בשנת 2009) - סרט המשך, גם הוא באנימציה ממוחשבת.
דובוני אכפת לי: פסטיבל הנתינה (שודר בשנת 2011)
דובוני אכפת לי: מבצע ההצלה (שודר בשנת 2011)
דובוני אכפת לי: ברוכים הבאים לארץ אכפתיה (שודרה במקור בשנת 2013)
דובוני אכפת לי ובני דודים (שודרה במקור בשנת 2016)
דובוני אכפת לי: הקסם מתחיל (שודרה במקור בשנת 2019)
לאורך השנים הופקו מוצרים נלווים רבים של דובוני אכפת לי שכוללים בין היתר ממתקים, כיסויים לפלאפונים, מדבקות, וביגוד.
לאורך השנים נכתבו ספרי ילדים רבים אשר עלילתם מתמקדת באחת מדמויות הדובים או הדודנים בסדרה.
מעל 45 מיליון ספרי דובוני אכפת לי נמכרו במהלך שנות השמונים.
במהלך העשור הראשון של המאה ה-21 חברת Scholastic Press הוציאה שני ספרים המבוססים על הסרטים התלת־ממדיים החדשים של דובוני אכפת לי.
בשיא הפופולריות של הזיכיון במהלך שנות השמונים נמכרו תקליטורים שונים המבוססים על זיכיון.
בהמשך העשור יצאו גם אלבומי פסקול של שני הסרטים הראשונים.
במהלך העשור הראשון של המאה ה-21 יצאו מספר תקליטורים חדשים של דובוני אכפת לי.
המשחק הרשמי הראשון של הזיכיון "Care-a-lot Jamboree" יצא לשוק בשנת 2004, עבור המחשב האישי.
מספר חודשים לאחר מכן יצאו משחקים נוספים בסדרה עבור המחשב האישי.
באותה שנה יצאה לומדה של דובוני אכפת לי בשם "Care Bears: A Lesson in Caring" עבור קונסולת המשחקים V.Smile.
בשנת 2005, יצאו שני משחקים נוספים בזיכיון - המשחק "Catch a Star" יצא למחשב האישי והמשחק "Care Bears: (The) Care Quests" יצא עבור הקונסולה הניידת Game Boy Advance.
המשחק הבא בזיכיון "Care Bears: Play Day" יצא באוגוסט 2008 עבור קונסולת המשחקים V.Smile.
בין נובמבר 1985 לינואר 1989 יצאו לשווקים מעל 20 חוברות קומיקס בזיכיון בהוצאת חברת הבת של מארוול קומיקס "Star Comics".
האיורים בחוברות צוירו על ידי אמן הקומיקס הנודע של DC קומיקס הווארד פוסט.
כיום, דובי הצעצוע המקוריים בזיכיון עדיין נמכרים בארצות הברית בחנויות "Carlton Cards", "Claire's", ו-"Spencer's Gifts".
דובי צעצוע אינטראקטיביים שונים של דובוני אכפת לי נמכרים מאז שנת 2002.
דובון מנומר (שם מדעי: Cymbalophora oertzeni) הוא מין של עש מתת-משפחת הדובונים במשפחת ה-Erebidae.
את שמו מקנים לו הכתמים השחורים שעל כנפיו הקדמיות שצבען לבן-קרם.
מספר הכתמים השחורים הוא בערך תשעה, המופיעים תמיד באותה תבנית, אך עם שינויים קטנים מפרט לפרט.
מדי פעם מוצאים שמונה כתמים או פחות עקב כך.
ראשו וחזו שחורים ובטנו אדמדמה-כתמתמה עם פסי רוחב שחורים.
כשמטרידים את הדובון המנומר, הוא מטה כנפיו הצדה, על מנת להבליט את בטנו בצבעי האדום-שחור, ומשמיע צליל בעזרת מנגנון הנמצא בחזהו האחורי.
ביצתו עגלגלה-חרוטית עם קודקוד מעוגל, קוטרה הוא כמילימטר אחד בבסיסה, והיא צהובה.
הזחלים בוקעים באוקטובר ונמשכים לאור.
הם ניזונים בעיקר מעלי דגניים.
בחודשים מרץ-אפריל, לאחר שהם גדלים לגודל של כארבעים מילימטרים, הזחלים מתחפרים באדמה וטווים פקעת דלילה, הדומה לקור עכביש.
לאחר תקופת דיאפאוזה הנמשכת בערך ארבעה חודשים, הזחלים מתגלמים בתוך הקרקע.
שלושה שבועות מאוחר יותר, בין ספטמבר לאוקטובר, הבוגרים מגיחים מהפקעות, לרוב בשעות היום.
תפוצה בישראל: באביב ובקיץ, במרכז וצפון הארץ, נפוץ באזור ירושלים.
דובונים (שם מדעי: Arctiinae) היא תת-משפחה של חרקים בסדרת הפרפראים, בעלי גלגול מלא.
בעבר נחשבו כמשפחה Arctiidae שכונתה דובוניים.
תת-משפחה זו כוללת כ-11,000 מינים, 15 מהם ידועים בישראל.
רוב המינים בישראל הם פעילי לילה הנמשכים לאור.
שם תת-המשפחה נגזר משערותיהם הרבות של הזחלים המסודרות בציציות המזכירות את השערות הצמריות של הדובים.
אצל חלק מהזחלים השערות גורמות לגירוי.
הזחלים מתגלמים בתוך פקעת קורים רכה וספוגית בתוך האדמה או מעליה.
במינים מסוימים, הבוגרים מסוגלים להפיק צלילים בעזרת לוחית החזה האחורית (דובון מנומר למשל).
צלילים אלה משמשים גם כהטעיה לעטלפים, אויביהם הטבעיים.
בחזה האחורי יש לדובוניים מנגנון שמע המאפשר להם להבחין בקולות העטלפים.
המינים המצויים בישראל (רשימה חלקית)
דובוני גומי הן סוכריות גומי שאורכן כ-2 ס"מ וצורתן כצורת דוב צעצוע.
מקורן של סוכריות אלה בגרמניה שם הם נקראו Gummibär או Gummibärchen .
ממתקים אלה יוצרו לראשונה על ידי חברת האריבו מבון בשנת 1922, והפכו פופולריים בשנות ה-60 של המאה ה-20. בעקבות הצלחת דובי הגומי, החלה החברה לייצר חיות גומי נוספות.
חברת טרולי החלה בשנת 1981 לייצר את "נחשי הגומי" שהפכו אף יותר פופולריות מהדובונים.
הגומונים מיוצרים בטעמים שונים ובצבעים שונים: פטל (אדום), אננס (לבן), תפוז (כתום), תות (ירוק) ולימון (צהוב), ואף בגדלים שונים, כולל דובונים במשקל של 2.3 ק"ג.
סוכריות גומי פופולריות ביותר בארצות הברית, אולם שיא פופולריותן הגיע לאחר הפקת סדרת ההנפשה של חברת וולט דיסני – "הגומונים".
דובון הקיקיון (שם מדעי: Olepa schleini) הוא מין של עש ממשפחת הדובוניים (Arctiidae).
המין הוגדר כמין חדש למדע בסוף 2005, והוכרז רשמית באוגוסט 2007. זיהוי דובון הקיקיון התבצע במעבדת האבחון במשרד החקלאות הישראלי, בה ניתנים שירותי זיהוי חרקים, אקריות וגורמי מחלות צמחים.
אין זה מקרה יוצא דופן, מאחר שהתגלו בישראל מיני פרפראים רבים בעשר השנים שקדמו לזיהויו של מין זה.
דובון הקיקיון דומה מאוד לשני מינים קרובים מאותו סוג: Olepa ricini ו-Olepa toulgoeti.
המין נמצא במישור החוף בישראל.
המין נקרא דובון בשל הפלומה השעירה שמכסה את גופו של הפרפר בשלב הזחל (כמו אצל שאר מיני הדובוניים), וקיקיון על שם הצמח עליו הוא חי וממנו ניזון.
מקור שם המין המדעי (schleini) ניתן כהוקרה על מחקריו של פרופסור יוסף שליין.
בשלב הבוגר מגיע הפרפר לאורך של 2.5 ס"מ וגופו מכוסה חלקית בקשקשים, כמו פרפראים אחרים.
צבע כנפיו הקדמיות אפרפר-חום עם כתמים כהים, הכנפיים האחוריות ארגמניות עם כתמים חומים.
נמצאו פרטים מעטים עם כנפיים אחוריות כתומות, ואף לא פרט אחד עם כנפיים אחוריות צהובות.
בטנו כתומה, ולה פסי רוחב שחורים קצרים בצדה הגבי.
זחלו של דובון הקיקיון, בדומה לרוב זחלי הפרפראים, ניזון מאכילת חלקי צמחים, בעיקר עלים.
הבוגר, או הפרפר, ניזון מצוף פרחים כמו רוב מיני הפרפראים שניזונים בשלב הבוגר שלהם.
בדומה למיני דובוניים נוספים, דובון הקיקיון שומע טוב הודות לאברי שמע מצוינים.
הזכר מוצא את הנקבה בעזרת חוש הריח המפותח שלו (הממוקם במחושים) המכיר וקולט גם ממרחק ניכר את הפרומון שמפרישה הנקבה.
לאחר ההזדווגות, מטילה הנקבה ביצים על אותו צמח שישמש מזון לזחליה.
קיימת אלרגיה חמורה הנפוצה מאוד בקרב ילדים לזחלו של הדובון.
דובון הקיקיון זוהה בישראל בשנת 2001 לאחר שזחלי פרפראים שנאספו על צמחי קיקיון הובאו למעבדה לאנטומולוגיה בשירותים להגנת הצומח וביקורת במשרד החקלאות.
הזחלים הוכנסו לגידול מעבדתי שפותח והתבסס על עלי קיקיון.
במעקב אחר התפתחות הפרפרים נקבע כי הם משתייכים למין החדש למדע.
המין החדש תואר לראשונה בספרות על ידי חוקרים מאוניברסיטת תל אביב בשיתוף עם מומחים מחו"ל, רק בסוף שנת 2005.
בגידול המעבדתי מצאו החוקרים שתי תכונות מעניינות המצויות אצל דובון הקיקיון - הגלמים עברו דיאפאוזה (מעין תרדמת חורף) שנמשכה מחודש ינואר עד סוף חודש אפריל, רק בתחילת חודש מאי החלו להגיח בוגרים בהדרגה.
להערכת החוקרים הגורם המרכזי ליציאה מהתרדמה הוא אורך היום שמתארך.
תכונה נוספת, שהיא ייחודית למין פרפר זה שנצפתה במעבדה היא משך הזמן והשלבים שעובר הזחל בהתפתחותו.
במעקב אחר ההתפתחות הפרפר נמצא כי למין זה קיימת דרגת זחל נוספת בהשוואה למה שהיה ידוע עד היום, כלומר הזחל עובר שבע דרגות התפתחות ולא שש בתקופת זמן של כחודשיים בטמפרטורה של 26 מעלות.
בין דרגה לדרגה מתבצע נשל בו הזחל מוריד את שכבת עורו העליונה.
דובוני מים (לעיתים: טרדיגריידים או טרדיגרדה; שמם המדעי: Tardigrade) הם מערכת בעלי חיים קטנים.
הם דומים לפרוקי-רגליים, וככל הנראה הם קרובי משפחה שלהם, אם כי לא התגלתה עדיין קרבה מדויקת בין דובוני המים לאורגניזמים אחרים כלשהם.
אורך גופם של הבוגרים הגדולים ביותר עשוי להגיע ל־1.5 מילימטר, והקטנים ביותר מגיעים לפחות מ־0.1 מילימטר.
פגיות (לארווֹת) שבקעו זה עתה עשויות להיות קטנות יותר מ־0.05 מילימטר.
עד שנת 2017 תוארו יותר מ־1,000 מינים שונים של דובוני מים.
מדענים דיווחו על הימצאותם במקומות מגוונים, החל בהרי ההימלאיה (בגובה של עד 6,000 מטר מעל פני הים) ועד לקרקעית הים העמוקה (11,000 מטר מתחת לפני הים).
ניתן למצוא אותם בכל מקום בין כיפות הקטבים לקו המשווה.
קל ביותר למצוא אותם על חזזיות וטחבים.
בתי גידול אחרים שבהם הם חיים כוללים דיונות, חופים, עפר, משקעי מים, וסחופת של מים מלוחים ומתוקים.
ניתן למצוא בדרך כלל דובוני מים על ידי טבילת חתיכת טחב במים צלולים.
דובוני המים יכולים לשרוד בסביבות קיצוניות בהן בעלי חיים אחרים לא מסוגלים לשרוד: טמפרטורות הקרובות לאפס המוחלט (273.15- מעלות צלזיוס), טמפרטורות גבוהות עד כדי 151 מעלות צלזיוס ובתנאי קרינה חזקה פי 1,000 מזו שתהרוג כל חיה אחרת.
דובוני המים ידועים בין היתר ביכולתם לעמוד בתנאים יבשים במיוחד; הם יכולים לשרוד בלי מים למשך 10 שנים וחיים בזמן הזה כמעין קליפה מיובשת.
הם בעל החיים הידוע היחיד שעמיד אפילו בפני הריק שבחלל.
הראשון שתיאר את דובוני המים היה הזואולוג הגרמני יוהאן אַוּגוסט אפרים גֶצֶה (Goeze) ב־1773, שכינה אותם בשם "קְלַיִינֶר ווַאסֶרְבֶּר" (kleiner Wasserbär) - דוב מים קטן.
השם "טרדיגרדה" ניתן על ידי הביולוג האיטלקי לאדזרו ספלנצאני ב־1777, ופירושו 'מהלך לאט' - שם אשר מזכיר בדמיון רחוק הליכה של דוב ומכאן שמם.
גופם של דובוני המים מורכב מארבעה מקטעים (לא כולל הראש), ארבעה זוגות רגליים חסרות פרקים, וכפות רגליים עם טפרים או בהונות.
הקוטיקולה המכסה אותם מכילה כיטין, והם משילים אותה במהלך גדילתם.
יש להם מערכת עצבים וונטרלית עם גנגליון אחד המוקדש לכל פרק, ומוח בעל מספר אונות.
במקום חלל קרביים (צלום, coelom) יש להם המיצלום, שהוא סדרה של מרווחים בין האיברים הפנימיים, עם מערכת הובלה מחזורית פתוחה.
חלל קרביים אמיתי מצוי רק באזור הגונדות (הכיס הצלומי).
הלוע, מהסוג היונק, הוא משולש, שרירי ובעל חספוסים המאפשרים לדובון המים להשתמש בו ככלי לפריצת דפנות תאים.
הגם שחלק מהמינים הם פארתנוגנים (הם אינם מתרבים ברבייה זוויגית), זכרים ונקבות בדרך כלל קיימים גם שם, כל אחד מהם עם גונדה אחת.
דובוני המים הם אאותליים (לכל הפרטים באותו מין יש אותו מספר של תאים) ומטילי ביצים.
לדובוני המים הבוגרים של רוב המינים יש כ-40,000 תאים בגוף.
רוב דובוני המים הם צמחוניים או בקטריופגים (אוכלי חיידקים), אך חלקם טורפים (למשל ה־Milnesium tardigradum) ואף ישנם מינים קניבליים האוכלים מיני דובונים קטנים יותר.
דובוני המים הם בעלי חיים סגלתנים ביותר.
מדענים דיווחו על נוכחותם במעיינות חמים, על ראש ההימלאיה, מתחת לשכבות של קרח מוצק ובקרקעית האוקיינוסים.
את רוב המינים ניתן למצוא באזורים נעימים יותר כאגמים, בריכות וכרי אחו.
מינים אחרים ניתן למצוא בקירות אבן ובגגות.
ככלל, דובוני המים נותרים פעילים כשהם נמצאים בסביבה לחה.
דובוני המים הם אחת מקבוצות המינים היחידות המסוגלות להקפיא את המטבוליזם שלהם ולהיכנס לשנת חורף, אך גם לצאת ממנה בעת הצורך.
מינים רבים של דובוני מים יכולים לשרוד בסביבה יבשה במשך כמעט עשר שנים.
בהתאם לסביבה, דובוני המים עשויים להיכנס לשנת החורף דרך אנהידרוביוזה, קריוביוזה, אוסמוביוזה או אנוקסיביוזה.
במצב זה, רמת המטבוליזם שלהם מגיעה לפחות מ־0.01% מהרמה הנורמלית, וכמות המים בגופם יכולה לצנוח למאית מהכמות הנורמלית.
יכולתם להישאר מיובשים לפרק זמן כה ארוך קשורה לרמות הגבוהות של סוכר טראלוז לא-מחזר בגופם, אשר מגן על הממברנות שלהם.
דובוני המים הצליחו לעמוד בתנאים הקיצוניים הבאים באמצעות הקפאת המטבוליזם:
טמפרטורה - דובוני המים יכולים לשרוד במשך כמה דקות בטמפרטורה של 151 מעלות צלזיוס, או בהקפאה של 200- מעלות צלזיוס למשך מספר ימים.
הם אף מסוגלים לשרוד מספר דקות בטמפרטורה של 272- מעלות צלזיוס (טמפרטורה הגבוהה רק במעלה אחת מהאפס המוחלט).
קרינה - כפי שהוכח על ידי ראול מ' מאי מאוניברסיטת פריז, דובוני המים יכולים לעמוד ב־570,000 ראד של קרינת רנטגן (1,000–2,000 ראד מספיקים כדי להרוג בני-אדם).
הסבר לכך הוצע על ידי חוקרים מאוניברסיטת טוקיו שמצאו חלבון המגן על ה-DNA של דובוני המים.
לחץ - דובוני המים יכולים לעמוד בלחצים נמוכים ביותר של ריק וגם בלחצים הגבוהים בהרבה מאלו של הלחץ האטמוספירי.
לאחרונה הוכח כי הם יכולים לשרוד בריק שבחלל.
מחקר שפורסם ב־1998 הוכיח כי הם מסוגלים לעמוד בלחץ הגדול פי 6,000 מהלחץ האטמוספירי.
לחץ זה גדול כמעט פי שישה מלחץ המים באזור העמוק ביותר של האוקיינוס.
יובש - הוכח כי דובוני המים שורדים כמעט עשור שלם במצב יבש, אחוז המים בגופם יכול לרדת מ־85% ל־3% בלבד.
חוקרים גילו שכאשר דובון מים מתחיל להתייבש, גופו מפעיל חלבונים מצילי חיים, והם עוטפים את המולקולות שבגופו בחומר דמוי זכוכית.
כשגופו של דובון המים מתחיל להרגיש לחות, החלבונים נמסים והמולקולות חופשיות לחדש את פעילותן כמקודם.
דובוני מים יכולים לשרוד ללא אספקת מזון או מים כשלושים שנים ויותר.
בניסוי שנערך באוקטובר 2007 נשלחו דובוני מים במסלול מחוץ לאטמוספירת כדור הארץ.
בניסוי נחשפו דובוני המים לריק ולטמפרטורות הקרובות לאפס המוחלט.
כמו כן חלקם נחשפו לקרינת שמש ישירה, וחלקם לקרינת רקע.
רוב דובוני המים שלא נחשפו לקרינת שמש ישירה שרדו את המסע, ובאופן מפתיע, מספר דובוני מים שנחשפו לקרינת השמש הבלתי מסוננת אף הם נשארו בחיים.
בכך, הפכו דובוני המים לבעל החיים היחיד הידוע למדע שיכול לשרוד מסע בחלל ללא הגנה.
עם זאת, דובוני מים אינם נחשבים בעלי חיים אקסטרמופיליים משום שאינם מותאמים לניצול תנאים אלה, אלא רק מסוגלים לסבול אותם.
משמעות הדבר היא שסיכויי הגסיסה שלהם גדלים ככל שהם נחשפים לסביבות קיצוניות לזמן ארוך יותר, בעוד אקסטרמופילים אמיתיים משגשגים בסביבה פיזית או גאוכימית קיצונית שתפגע ברוב האורגניזמים האחרים.
מידע עדכני מריצופי DNA ו־RNA מעיד שדובוני המים הם קרובי משפחה של פרוקי הרגליים ונושאי הציפורניים (Onychophora).
נהוג היה לחשוב על קבוצות אלו כמקורבות לאנלידים, אך כיום מחשיבים אותם כאקדיסוזואים, ביחד עם הנמטודות ומספר מערכות קטנות אחרות.
מקור ההחלטה לשייך אותם לאקדיסוזואים הוא בלוע שלהם, הדומה לזה של נמטודות.
עדות אחרת היא מידע מ־18S-rRNA ומתבנית גני ה־HOX, המצביעה על קשר לנמטודות.
מכיוון שדובוני המים זעירים ביותר וגופם קרומי, קשה מאוד ולא סביר למצוא מאובנים שלהם.
מקורו של המאובן היחיד שנמצא הוא במשקעים מאמצע תקופת הקמבריון בסיביר.
כמו כן התגלו מספר דובוני מים בענבר מתקופת הקרטיקון.
דובוני המים המאובנים שנמצאו בסיביר שונים מדובוני המים החיים בימינו בשלושה מאפיינים: יש להם שלושה זוגות רגליים (לעומת ארבעה הזוגות של דובוני המים המודרניים), מורפולוגיית הראש שלהם פשוטה יותר ואין להם גפי פה אחוריים.
נהוג להניח שהם מייצגים את המקור של דובוני המים החיים.
ממצאים נדירים מענבר מניו ג'רזי מתקופת הקרטיקון, מכילים דובוני מים מהמין Milnesium swolensky, שהם דובוני המים הקדומים היחידים הידועים בהם גפי הפה והטפרים אינם שונים מאלו של M.
כמו כן, נמצאו בענבר מדרום קנדה שני דובוני מים שחיו כ-15–20 מיליון שנה לפני ה־M.
מתוך השניים הללו, אחד קיבל שם סוג ומשפחה משלו – Beorn leggi (שם הסוג ניתן על ידי קופר, ונלקח משמה של הדמות ביאורן מהספר "ההוביט" של ג'.ר.ר.
שם המשפחה ניתן על שם הסטודנט שלו, ויליאם מ' לג).
עם זאת, אותו אחד דומה במידה רבה לדובוני מים חיים ממשפחת ההיפסיבלידיים.
ב-2018, התגלה זן חדש של דובוני מים ביפן, אשר כונה Macrobiotus shonaicus, על שם מחוז שונאי, שם נמצא לראשונה באזוב שצמח במגרש חנייה של בניין.
לזן מאפיינים ייחודיים בהשוואה לטרדיגריידים אחרים: הוא ניזון מאזוב, בעוד רוב הטרדיגריידים הם בשרונים.
יש לו קפל בחלק הפנימי של רגלו, והוא מצליח להתרבות בתנאי מעבדה - דבר היוצא דופן משתי בחינות: רוב הטרדיגריידים אינם עושים זאת, ואלה שכן, עושים זאת ברביית בתולים על ידי נקבות, בעוד ל-M.
לביצים שלהם משטח סולידי, מה שמכליל את הזן בתת-קבוצה בשם hufelandi, אשר עד כה לא נמצאה ביפן.
לביצים מאפיין נוסף – הן מוכתרות בטבעת יוצאת דופן של נימים דקים וגמישים, בדומה לביצים של שני זנים שהתגלו לאחרונה מדרום אמריקה.
ב-6 באוגוסט 2019 דווח באתר Vice כי החללית הישראלית בראשית נשאה עליה דובוני מים שייתכן וחלקם שרדו את ההתרסקות של "בראשית".
על החללית הייתה הספרייה הירחית של קרן ה-Arch Mission של נובה ספיבק (יזם שלקח חלק בפרויקט של spaceIL).
הספרייה, ארכיון בגודל דיסק DVD, הכילה כ-30 מיליון דפי מידע, דוגמיות DNA אנושיות, ואלפי דובוני מים.
גם אם הדובונים שרדו את ההתרסקות (ויש להם יכולת לעמוד בלחצים הרבה יותר גדולים מאשר של התרסקות), הרי שהם נכנסו למצב השרדותי, ואם לא יגיעו לסביבה ימית, בסופו של דבר ימותו לאחר כמה שנים.
בסדרת הטלוויזיה "מסע בין כוכבים: דיסקברי" דובון מים ענק המכונה "ריפר" מתפקד כנווט החללית בהנעת הנבגים הניסויית שלה.
בסדרת הטלוויזיה "מסע בין כוכבים: מסעות קצרים" בפרק אנימציה דו־ממדי אפרים, נקבת טרדיגרייד חללית, מחפשת מקום להטיל בו את ביציה.
היא פוגשת בספינת החלל "אנטרפרייז", אך בעודה מנסה להטיל בה את ביציה היא נתקלת ברובוט תחזוקה בשם דוט שמתקיף אותה ומנסה למנוע ממנה גישה לספינה.
לאחר שאפרים מטילה את ביציה ליד חדר המנועים של האנטרפרייז מתפתח בין השניים מרדף קומי שנמשך לאורך כ-15 שנה ומזכיר במידה רבה את סגנון סרטוני טום וג'רי.
המרדף מתנהל על פני אירועים חשובים שונים מההיסטוריה של האנטרפרייז לאורך הסדרה המקורית והסרטים שבעקבותיה, החל מהמפגש הראשון של צוות הספינה בראשות ג'יימס קירק עם חאן נוניאן סינג, ועד להריסת האנטרפרייז בסרט מסע בין כוכבים 3: החיפוש אחר ספוק, מיד לאחר המפגש האחרון עם חאן.
הביצים בוקעות במקביל להרס הספינה, ודוט מצילה אותן ומוסרת אותן לאפרים, האם הגאה.
מעיל דובון הוא מעיל עמיד, מרופד, בעל בטנה מניילון וכיסוי בד חיצוני אטום למים שביניהם שכבת מילוי מבודדת מסיבים סינתטיים.
המעיל מתאים לשוהים בחוץ זמן ארוך בימים קרים כגון חיילים ופועלים.
שמו הרשמי ברישומי האפסנאות: "מעיל מארב מרופד".
נקרא "דובון" עקב גִזרתו העבה המקנה ללובש אותו מראה מגושם, מנופח ודמוי דוב.
המעיל נסגר באמצעות רוכסן ובנוסף ניתן לכפתר אותו בחמישה כפתורים.
בנוסף,למעיל כותפות עליהן ניתן לשים כומתה ותג יחידה.
המעיל הוצג לראשונה ב-1971 על ידי חיל התחזוקה עבור חיילי צה"ל, כדי להחליף את מעילי ה"שינל" הכבדים שהיו עשויים צמר ומעילים מתוצרת ארצות הברית ("בטלדרס").
צבעו המקורי היה ירוק-זית לחילות היבשה וכחול לחיל האוויר והים, ואלו שני צבעי הדובון היחידים עד היום.
בהמשך קיבלה חברת "חגור" את הזיכיון להשתמש במותג "דובון" ולייצר את המעיל הן עבור צה"ל והן עבור אזרחים ואף לייצוא.
בהמשך, פותחו מכנסי הדובון שהיו בעלי הרכב חומרים דומה לזה של הדובון והוחזקו על הגוף בסיוע כתפיות ולאחר מכן פותחה החרמונית שהייתה חליפה שלמה באותו סגנון.
לבישת המעיל מעידה על שהייה ארוכה בחוץ, ונתפסת כהתעלמות מנורמות לבוש אופנתיות ומראה חיצוני אלגנטי.
הוא מהווה סימן היכר למגזרים מהציבור הישראלי המרוחקים מאופנת הלבוש המערבית, כגון בדואים, המתנחלים, תלמידי ישיבות הסדר, קיבוצניקים וחקלאים.
החל מספטמבר 2021 הפסיק צה"ל לספק למתגייסים מעילי דובון ובמקומם ניתנים מעילי סופטשל.
הדובון כסמל לישראליות מופיע, בין היתר, בשירו של יהונתן גפן "בלדה לדרוזי" בשורה החוזרת "נו, עם הדובון והעוזי - מי יכול לראות שהוא דרוזי?"
החמישייה הקאמרית הציגה מערכון העוסק באנשים המתנגדים להכנת מעילים מדובונים.
העיתונאית ליסה פרץ כתבה בטורה במעריב בשנת 2002 את הדברים הבאים: "אי אפשר להפריז בחשיבותו של הדובון: דמויותיהם השרמנטיות של חנן פורת והרב לוינגר נישאים על כתפיים ביום העלייה לסבסטיה לא תיזכר בגלל ההישג הלאומי של הקמת מפעל ההתנחלויות.
אלה הדובונים התואמים ומרהיבי העוז שעטו על פלג גופם העליון שהפכו את הרגע להיסטורי."
חגי אפרתי, מבטא ברשימה "יס פליס" שפורסמה במדור "יהדות" בפורטל nrg מעריב את הדעה שעבור הציבור הדתי לאומי: "המפתח להשתלבות אמיתית באתוס הישראלי, שהיום משמעותו היא פשוט להתלבש נכון, עובר דרך מעילי הפליס.
מעתה, לא עוד דובון שלא כובס שנים אלא פליס מודרני שלא מפריע לשכנים."
התסריטאית ליאורה רוזנפלד-סופר מאפיינת את דמותו של סוכן חומרי ההדברה בסיפורה "תפוזי דם" באופן הבא: "מבחינה זו, של הלבוש, עבודתי נוחה ביותר: ג'ינס מהוה.
מעיל דובון צבאי בימות גשם.
רק לעיתים רחוקות בלבד, כאשר אני עומד להיפגש לראשונה עם לקוח שנאמר לי עליו מראש כי הוא בעל רפת או לול מצליחים במיוחד, או אחד המחשיב עצמו איש עסקים לכל דבר, אני מיטיב מעט את לבושי."
מעיל דובון עומד בבסיס היצירה "ערך" של אורי קצנשטיין.
דובהה (בכתיב לועזי: Dubhe מערבית ظهر الدب الاكبر - ט'הר א-דבּ אל-אכּבר - הגב של הדוב הגדול) או α בדובה הגדולה הוא הכוכב השני בבהירותו בקבוצת הכוכבים הדובה הגדולה והוא אחד הכוכבים הבהירים בשמים.
ציון באייר α (אלפא) ניתן לו מכיוון שהוא הכוכב הבהיר המערבי ביותר בקבוצה ויוהאן באייר ציין את שבעת כוכבי הקבוצה הבהירים על פי הסדר ממערב למזרח ולא על פי בהירותם.
הכוכב נמצא בפינה הצפון מערבית של "העגלה הגדולה" והמשך הקו המחבר אותו עם מראק (β בדובה הגדולה) מצביע אל כוכב הצפון.
דובהה הוא למעשה מערכת בת ארבעה כוכבים שונים הנמצאת במרחק של כ-124 שנות אור ומכילה ענק כתום ושלושה כוכבים נוספים עמומים בהרבה מסוג ספקטרלי F.
תכונה זו מבדילה אותו מרוב כוכבי העגלה, שכן כל השאר למעט אלקאיד הם כוכבים מסוג ספקטרלי A שנמצאים בערך בחצי המרחק ונעים בערך באותו הכיוון.
מסיבה זו צפוי דובהה להפרד משאר כוכבי העגלה בעוד מספר עשרות אלפי שנים.
דובהה A הוא ענק כתום עם מסה של כ-4 מסות שמש ורדיוס של כ-30 רדיוסי שמש.
בהירות נראיתו היא מדרגה 1.89 כך שהוא מאיר בערך פי 300 מעוצמת ההארה של השמש.
טמפרטורת פני השטח שלו היא כ-4,500 קלווין, מה שגורם לצבעו הכתום, לעומת צבעם הלבן של שאר כוכבי הקבוצה.
הכוכב נמצא בשלב של התכת הליום ליסודות כבדים יותר, לאחר שהמימן שבליבתו נגמר.
כשיגמר שלב היתוך ההליום, דובהה צפוי להתנפח עוד ולהפוך לענק אדום.
דובהה B הוא כוכב הסדרה הראשית מסוג ספקטרלי F עם מסה של פחות משתי מסות שמש ורדיוס גדול בכ-30% משל השמש.
הוא מקיף את דובהה A במרחק של כ-23 יחידות אסטרונומיות בזמן הקפה של כ-44 שנים.
אף על פי שבהירותו היא מדרגה 4.8, שניתנת לכאורה להבחנה בעין לא מצוידת, קשה להבחין בו גם באמצעות טלסקופ חובבים בשל קרבתו לדובהה A וההבדל הגדול בבהירותם.
הטמפרטורה של דובהה B גבוהה בהרבה משל דובהה A - כ-7,400 קלווין כך שצבעו לבן-צהבהב.
אם יש לדובהה B כוכב לכת, אז דובהה A יראה ממנו כשמש נוספת שבהירותה כמחצית מהשמש של כדור הארץ.
במרחק של כ-10,000 יחידות אסטרונומיות מדובהה A מקיף אותו זוג נוסף של כוכבים עמומים מסוג ספקטרלי F8 שבהירותם המשותפת היא מדרגה 7. זוג הכוכבים מקיף זה את זה בזמן של כ-6 ימים.
דובוני אכפת לי היא סדרת אנימציה בת 60 פרקים המבוססת על זיכיון פופולרי בעל אותו השם, אשר הופקה לטלוויזיה בין השנים 1985–1988 בשיתוף פעולה אמריקאי-קנדי-צרפתי.
בדומה לסדרות אנימציה רבות אחרות משנות השמונים (כגון "הרובוטריקים" ו"כח המחץ") נוצרו במקור הסרטים וסדרת הטלוויזיה של "דובוני אכפת לי" כדי לקדם קו צעצועים.
בישראל שודרה הסדרה בערוץ הראשון בשנים 1986–1989. בהמשך שודרו בערוץ הילדים העונות השנייה והשלישית בדיבוב מחודש והסדרה הראשונה, וכן הסדרה הראשונה שודרה בערוץ פוקס קידס.
11 הפרקים הראשונים של הסדרה משודרים גם בערוץ ג'וניור.
את שיר הנושא ביצע שמוליק קלוסקי.
חבורת "דובוני אכפת לי" גרים בין העננים בארץ אכפתיה.
בעזרת הדודנים שלהם והחברים שלהם, הם יוצאים למשימות "אכפתיות" ברחבי העולם בעוד רשעים שונים מנסים לסכל את משימותיהם.
בעונה הראשונה היה זה פרופסור לב קר הרשע ועוזרו לב שפל, ובעונות המתקדמות - חסר לב ועוזריו ספחת וצרחת.
ובעונה המשודרת בערוץ הופ נלחמים דובוני אכפת בנבל בשם דוב זדון שמתכנן למחוק את אכפתיה מעל פני האדמה.
דובוני אכפת לי (Care Bears)
צבעו הוא כחול בהיר והסמל שעל בטנו הוא חצי סהר כחול מחייך עם כוכב צהוב.
דוב יום הולדת (Birthday Bear) - אוהב במיוחד ימי הולדת.
צבעו הוא צהוב והסמל שעל בטנו הוא עוגה קטנה עם נר.
חייכנית (Cheer Bear) - דובה שמחה ועליזה אשר משמחת ומעודדת את מצב הרוח של כולם.
ידידוב (Friend Bear) - דוב אדיב וידידותי אשר מראה מה זה אומר להיות חבר טוב.
צבעו הוא כתום והסמל שעל בטנו הוא שתי חמניות מחייכות.
דוב שמחה (Funshine Bear) - אוהב לשחק ולספר בדיחות כל הזמן, אבל לפעמים שוכח שיש רגעים בחיים בהם צריכים להיות רציניים.
בסדרה השנייה הוא מוצג בשפה העברית כדובה.
דוב מזל טוב (Good Luck Bear) - דוב אשר מנסה לגרום לכך שכולם יתברכו במזל טוב.
צבעו הוא ירוק והסמל שעל בטנו הוא תלתן בעל ארבעה עלים (סמל למזל).
דוב קוטר (Grumpy Bear) - בעל נטייה לקטר.
צבעו הוא כחול והסמל שעל בטנו הוא ענן גשום שמוריד גשם ולבבות.
דוב אוהב מאוד (Love-a-lot Bear) - דובה שובבה ועליזה אשר מסייעת להפיץ אהבה בכל מקום אליו היא מגיעה.
צבעה הוא ורוד והסמל שעל בטנה הוא שני לבבות.
דוב משאלות (Wish Bear) - מסייע בהגשמת חלומות.
צבעו הוא טורקיז והסמל שעל בטנו הוא כוכב נופל מחייך (סמל להבעת משאלה).
דובית (Baby Hugs Bear) - דובה צעירה וסקרנית.
היא ואחיה הם הדובונים הצעירים ביותר בממלכת אכפתיה ובשניהם מטפלת סבתם, סבתא דוב.
גם היא וגם אחיה נקלעים לעיתים קרובות לצרות.
צבעה הוא ורוד והסמל שעל בטנה הוא לב ורוד מתוכו מבצבץ כוכב מחייך.
בספרים בעברית נקראת "דובון קטנטון".
דובי (Baby Tugs Bear) - דוב צעיר וסקרן.
הוא ואחותו הם הדובונים הצעירים ביותר בממלכת אכפתיה ובשניהם מטפלת סבתם, סבתא דוב.
גם הוא וגם אחותו נקלעים לעיתים קרובות לצרות.
צבעו הוא כחול והסמל שעל בטנו הוא כוכב עטוף בחיתול כחול מבד.
בספרים בעברית נקראת "דובון בובון".
דוב אלוף (Champ Bear) - דב בעל רוח ספורטיבית שאוהב להתעמל ולשחק משחקי ספורט כמו בייסבול.
צבעו הוא צהוב כתום והסמל שעל בטנו הוא גביע עם כוכב.
בגרסות חדשות, שונה צבעו לכחול.
סבתא דוב (Grams bear) - סבתם של כל משפחת הדובונים.
המטפלת של שני הדובונים הצעירים ביותר בממלכת אכפתיה, דובי ודובית.
צבעה הוא כחול והסמל שעל בטנה הוא ורד.
דוב הרמוניה (Harmony Bear) - מסייעת לאחרים להסתדר ביחד.
צבעה הוא סגול בהיר והסמל שעל בטנה הוא לב גדול עם שני לבבות קטנים בצדיו.
החל משנות ה-2000, סמלה שונה לפרח צבעוני מחייך.
נדידוב (Share Bear) - מסייעת לאנשים ללמוד לחלוק את רכושם עם אחרים.
צבעה הוא סגול והסמל שעל בטנה הוא מילקשייק עם שתי קשיות.
לאחר שנת ה-80' שונה הסמל שלה לשתי סוכריות על מקל מוצלבות.
לב אמיץ/לב ארי (Brave Heart Lion) - אריה.
צבעו כתום-חום והסמל שעל בטנו הוא לב אדום עם כתר.
נוהג לסייע לחבריו בדילמות שלהם.
צבעו סגול והסמל שעל בטנו הוא נורה צהובה בצורת לב.
לב מבין (Cozy Heart Penguin) - פינגווין אשר מצטיינת בשחייה.
צבעה סגול-ורוד והסמל שעל בטנה הוא לב אדום עם כובע גרב.
לב ענוג (Gentle Heart Lamb) - כבשה טובת לב וביישנית.
צבעה ירוק והסמל שעל בטנה הוא כרית רקומה בצורת לב.
צבעו ורוד והסמל שעל בטנו הוא משקולת עם לבבות.
לב נאמן (Loyal Heart Dog) - כלב אשר נוטה להיות מנומס יתר המידה.
צבעו כחול והסמל שעל בטנו הוא קולר עם תליון בצורת לב.
הופיע בסרט שיצא בשנת 1986. צבעו ורוד בהיר והסמל שעל בטנו הוא לב צבעוני אשר במרכזו כוכב.
צבעו כתום והסמל שעל בטנו הוא לב עם כובע מסיבות מחודד.
לב-גאה/גאת-לב (Proud Heart Cat) - חתול פרפקציוניסט.
צבעו כתום חום בהיר והסמל שעל בטנו הוא כוכב אדום בתוך לב ורוד.
החל משנות ה-2000 שונה צבעו לטורקיז
צבעו כחול בהיר והסמל שעל בטנו הוא לב אדום עם כנפיים.
צבעה צהוב והסמל שעל בטנה הוא גביע גלידה.
פרופסור לב-קר (Professor Coldheart) - מדען מטורף שרוצה להקפיא כל דבר.
הנבל הראשי בחלק הראשון של הסדרה.
לב שפל (Frostbite) - עוזרו המגושם של פרופסור לב קר.
חסר לב (No Heart) - מכשף רשע.
הנבל הראשי בחלק השני של הסדרה.
פרצופו לא נראה למעט עיניו וגבותיו.
ספחת (Beastly) - יצור פרוותי גרוטסקי ממין לא מזוהה.
עוזרם של חסר לב ושל צרחת.
הופיע ברוב הספיישלים של הסדרה כנבל יחיד.
צרחת (Shreeky) - אחייניתו של חסר לב.
מופיעה ברוב הפרקים כנבלית ראשית בשטח והממונה על ספחת.
נוהגת לגנוב את הרעיונות של ספחת לאחר שהיא דוחה אותם כשהוא מציע אותם.
נוהגת לצרוח בקול רם, בין היתר כשראי הקסם שלה נשבר.
הדיבוב המקורי לעברית הופק ובוים באמצע שנות ה-80 על ידי שפרירה זכאי.
רותי הולצמן (דוב שמחה, דוב קוטר, דמויות שונות)
דב רייזר (דוב קוטר, פרופסור לב-קר, חסר לב, לב אמיץ/לב ארי)
שמעון כהן (לב אמיץ/לב ארי)
שפרירה זכאי (דוב לב טוב, דמויות שונות)
גילת מואב (סבתא דוב, כיבוד לב)
אסף כחולי (דובי, לב נבון, לב רחב/פיל רחב לב)
גיורא קנת (לב שפל, ספחת)
סיון שביט (דוב שמחה, צרחת)